## Pravilnik o izmjenama i dopunama Pravilnika o tehničkim uvjetima i postupku prilagodbe Zakonu o provedbi ovrhe na novčanim sredstvima

### NN 99/2011 (31.8.2011.), Pravilnik o izmjenama i dopunama Pravilnika o tehničkim uvjetima i postupku prilagodbe Zakonu o provedbi ovrhe na novčanim sredstvima

MINISTARSTVO FINANCIJA

2042

Na temelju članka 32. stavka 6. Zakona o provedbi ovrhe na novčanim sredstvima (»Narodne novine« broj 91/10), ministrica financija donosi

PRAVILNIK

O IZMJENAMA I DOPUNAMA PRAVILNIKA O TEHNIČKIM UVJETIMA I POSTUPKU PRILAGODBE ZAKONU O PROVEDBI OVRHE NA NOVČANIM SREDSTVIMA

Članak 1.

U Pravilniku o tehničkim uvjetima i postupku prilagodbe Zakonu o provedbi ovrhe na novčanim sredstvima (»Narodne novine« broj 96/10 i 130/10), Prilog 1. mijenja se i glasi:

PRILOG 1.

VRSTE I NAMJENA PORUKA, NAČIN RAZMJENE PORUKA, STRUKTURA, FORMAT I SADRŽAJ PORUKA KOJIMA SE RAZMJENJUJU NALOZI I PODACI IZMEĐU AGENCIJE I BANKE

UVOD

U ovom dokumentu opisane su vrste i namjena poruka, način razmjene poruka, struktura, format i sadržaj poruka kojima se razmjenjuju nalozi i podaci između Agencije i banke za potrebe provedbe ovrhe na novčanim sredstvima.

VRSTE I NAMJENA PORUKA

(1) Elektronički potpisana poruka A31

Agencija porukom A31 nalaže banci:

1) zapljenu novčanih sredstava u određenom iznosu,

2) zabranu ili uskratu raspolaganja novčanim sredstvima u neutvrđenom iznosu,

3) prijenos novčanih sredstava na račun ovrhovoditelja ili drugi račun naveden u nalogu Agencije,

4) prijenos novčanih sredstava za naplatu naknade,

5) uskratu raspolaganja novčanim sredstvima ili trećoj osobi po njegovom nalogu,

6) slobodno raspolaganje zaplijenjenim novčanim sredstvima u određenom iznosu iz točke 1.,

7) slobodno raspolaganje novčanim sredstvima u neutvrđenom iznosu iz točke 2.,

8) slobodno raspolaganje uskraćenim novčanim sredstvima iz točke 5.,

Ako banka ne može izvršiti nalog Agencije iz poruke A31 u iznosu navedenom u toj poruci, sve dok od Agencije ne dobije poruku A13 ili poruku A41, banka je dužna zabraniti raspolaganje novčanim sredstvima na računima i oročenim novčanim sredstvima u visini razlike iznosa novčanih sredstava s kojima je banka postupila prema nalogu iz poruke A31 i iznosa sredstava koji je Agencija naložila u toj poruci A31.

(2) Elektronički potpisana poruka B32

Banka obavještava Agenciju da je postupila po nalogu iz poruke A31. Naloge iz poruke A31 banka izvršava onim redom kojim su naloženi u toj poruci. Ako ovršenik nema novčanih sredstava u iznosu iz poruke A31, banka postupa po nalogu Agencije u visini raspoloživih novčanih sredstava i porukom B32 obavještava Agenciju o iznosu novčanih sredstava s kojima je postupila po nalogu iz poruke A31. Ako ovršenik nema novčanih sredstava, banka u poruci B32 navodi 0,00. Ako je Agencija porukom A31 naložila zapljenu novčanih sredstava ovršenika u neutvrđenom iznosu, banka porukom B32 obavještava Agenciju da je postupila po poruci A31 i navodi iznos 0,00.

(3) Elektronički potpisana poruka A13

Agencija obavještava banku o prestanku zabrane raspolaganja novčanim sredstvima na računima i oročenim novčanim sredstvima u visini razlike iznosa novčanih sredstava s kojima je banka postupila prema nalogu iz poruka A31 i A71 i iznosa sredstava koji je Agencija naložila u toj poruci A31 odnosno poruci A71.

(4) Elektronički potpisana poruka B16

Banka u kojoj ovršenik ima oročena novčana sredstva, a nema otvoren račun, obavještava Agenciju o raspoloživosti novčanih sredstava po dospijeću kamata odnosno po isteku ugovora o oročenju.

(5) Elektronički potpisana poruka A41

Agencija nalaže banci:

– blokadu i zabranu raspolaganja oročenim novčanim sredstvima za izvršenje osnova za plaćanje donesenim u postupcima pokrenutim nakon 1. siječnja 2011. – razina blokade: OIB

– blokadu i zabranu raspolaganja oročenim novčanim sredstvima za izvršenje osnova za plaćanje donesenim u postupcima pokrenutim prije 1. siječnja 2011. – razina blokade: MB ili MBG

– blokadu i zabranu raspolaganja određenim oročenim novčanim sredstvima za izvršenje osnova za plaćanje donesenim u postupcima pokrenutim prije 1. siječnja 2011.– razina blokade: račun (u daljnjem tekstu: RN).

(6) Elektronički potpisana poruka B22

Banka obavještava Agenciju o priljevu novčanih sredstava na blokirani račun.

(7) Elektronički potpisana poruka A43

Agencija nalaže banci deblokadu računa odnosno ukidanje zabrane raspolaganja oročenim novčanim sredstvima ovršenika za određenu razinu blokade: OIB, MB, MBG ili RN.

(8) Elektronički potpisana poruka A71

Agencija nalaže banci prijenos novčanih sredstava u stranoj valuti na račun ovrhovoditelja ili drugi račun u inozemnoj ili domaćoj banci, odnosno ako je u osnovi za plaćanje određen prijenos i doznaka novčanih sredstava u kunama u inozemstvo, Agencija nalaže banci doznaku kunskih sredstava na račun ovrhovoditelja u inozemnu banku. Ako banka ne može izvršiti nalog Agencije iz poruke A71 u iznosu navedenom u toj poruci, sve dok od Agencije ne dobije poruku A13 ili poruku A41, banka je dužna zabraniti raspolaganje novčanim sredstvima na računima i oročenim novčanim sredstvima u visini razlike iznosa novčanih sredstava s kojima je banka postupila prema nalogu iz poruke A71 i iznosa sredstava koji je Agencija naložila u toj poruci A71.

(9) Elektronički potpisana poruka B72

Banka obavještava Agenciju o iznosu novčanih sredstava s kojima je postupila po nalogu iz poruke A71. Ako je bio naložen prijenos novčanih sredstava u stranoj valuti, iznos novčanih sredstava s kojima je banka postupila po nalogu iz poruke A71 navodi se u stranoj valuti te se navodi prodajni tečaj banke za valutu naloženu u poruci A71, važeći na dan izvršenja. Ako ovršenik u banci nema novčanih sredstava u iznosu iz poruke A71 banka postupa po nalogu Agencije u visini raspoloživih novčanih sredstava i porukom B72 obavještava Agenciju o iznosu sredstava s kojima je postupila po nalogu iz poruke A71. Ako ovršenik u banci nema novčanih sredstava, banka u poruci B72 navodi 0,00.

(10) Elektronički potpisana poruka A51

Agencija traži od banke da poništi poruku koja sadrži pogrešne podatke.

(11) Elektronički potpisana poruka B52

Banka obavještava Agenciju o postupanju po nalogu iz poruke A51.

(12) Elektonički potpisana poruka B53

Banka traži od Agencije da poništi poruku koja sadrži pogrešne podatke.

(13) Elektronički potpisana poruka A54

Agencija obavještava banku o postupanju po nalogu iz poruke B53.

(14) Elektronički potpisana poruka A91

Agencija obavještava banku o vrsti pogreške.

(15) Elektronički potpisana poruka B91

Banka obavještava Agenciju o vrsti pogreške.

(16) Elektronički potpisana poruka A05

Tekstualna poruka slobodnog formata koju Agencija dostavlja banci.

(17) Elektronički potpisana poruka B05

Tekstualna poruka slobodnog formata koju banka dostavlja Agenciji.

(18) Elektronički potpisana poruka A01

Agencija potvrđuje primitak poruke primljene od banke.

(19) Elektronički potpisana poruka B01

Banka potvrđuje primitak poruke primljene od Agencije.

(20) Elektronički potpisana poruka A11

Agencija nalaže banci da dostavi odgovor s podatkom ima li ovršenik novčanih sredstava u visini iznosa manjeg od 30,00 kuna.

(21) Elektronički potpisana poruka B12

Banka obavještava Agenciju da ovršenik ima novčanih sredstava u visini iznosa iz poruke A11, a ako nema navodi raspoloživi iznos ili 0,00.

(22) Elektronički potpisana poruka B15

Banka obavještava Agenciju da je na račun ovršenika zaprimila iznos novčanih sredstava jednak ili veći od iznosa novčanih sredstava kojima je zabranila raspolaganje po nalogu iz poruke A31 odnosno A71.

(23) Elektronički potpisana poruka A61

Agencija na kraju dana za svaku banku formira i dostavlja banci rekapitulaciju poruka.

(24) Elektronički potpisana poruka B61

Banka na temelju primljene rekapitulacije poruka od Agencije formira i dostavlja Agenciji rekapitulaciju poruka generiranu u banci.

(25) Elektronički potpisana poruka B80

Banka dostavlja zahtjev za dostavu podataka o insolventnosti ovršenika.

(26) Elektronički potpisana poruka A81

Agencija dostavlja podatke o insolventnosti ovršenika.

(27) Elektronički potpisana poruka A06

Agencija dostavlja banci nalog za otvaranje posebnog računa ovršenika.

(28) Elektronički potpisana poruka B06

Banka dostavlja Agenciji obavijest o posebnom računu ovršenika.

(29) Elektronički potpisana poruka B07

Banka dostavlja Agenciji obavijest o uplati sredstava izuzetih od ovrhe na redovan račun.

(30) Elektronički potpisana poruka A07

Na temelju podataka iz zaprimljene poruke B07, Agencija dostavlja banci nalog za postupanje.

(31) Elektronički potpisana poruka B08

Banka obavještava Agenciju da je postupila po nalogu iz poruke A07. Ako za vrstu naloga 2 ovršenik nema novčanih sredstava u iznosu iz poruke A07, banka postupa po nalogu Agencije u visini raspoloživih novčanih sredstava i porukom B08 obavještava Agenciju o iznosu novčanih sredstava s kojima je postupila po nalogu iz poruke A07. Za vrstu naloga 2 banka u poruci B08 navodi iznos s kojim je postupila po nalogu iz poruke A07 a kod vrste naloga 3, banka u poruci B08 navodi iznos 0,00.

(32) Elektronički potpisana poruka B82

Banka dostavlja zahtjev za dostavu podataka o insolventnosti grupe ovršenika.

(33) Elektronički potpisana poruka A83

Agencija dostavlja podatke o insolventnosti grupe ovršenika.

NAČIN RAZMJENE PORUKA

Razmjena poruka odvija se u dva smjera. Jedan smjer je kad Agencija šalje elektronički potpisanu poruku banci (poruke tipa A), a drugi kad banka šalje elektronički potpisanu poruku Agenciji (poruke tipa B).

Na poslanu poruku primatelj obavezno odgovara novom porukom (A01/B01) kojom potvrđuje njezin primitak. Ova poruka mora biti poslana u roku od 5 minuta od primitka poruke. Nakon toga, primatelj obrađuje primljenu poruku i šalje odgovor na poruku. Ako je poruka neispravna uz poruku A01/B01 šalje se i poruka A91/B91 kojom se obavještava pošiljatelja o neispravnosti poruke. Na poruku A91/B91 ne šalje se poruka o potvrdi primitka A01/B01.

![](dodatni/416792.jpg)

Slika 1. Razmjena poruka.

Razmjena poruka odvija se putem WebService ili MQ kanala.

Ako oba kanala ne rade, razmjena se odvija alternativnim putem preko datoteka. U tom slučaju potrebno je iz poruke generirati datoteku te je dostaviti na magnetnom, optičkom ili elektroničkom nositelju podataka.

Naziv formata generirane datoteke tada je:

‘PN’ + identifikator poruke + ‘.XML’

gdje je:

‘PN’ – konstanta

Identifikator poruke – detaljnije opisan atributom poruke (id)

‘.XML’ – konstanta

Sadržaj tako generirane datoteke je poruka sa strukturom i sadržajem opisanim u nastavku dokumenta. Format zapisa je u UTF-8 formatu. Tako generirana datoteka se elektronički potpisuje. Naziv potpisane datoteke se proširuje s ekstenzijom ‘.P7S’.

ELEKTRONIČKI POTPIS

Poruke moraju biti potpisane elektroničkim potpisom u skladu sa zakonom koji se uređuje elektronički potpis. Obrazac potpisivanja je PKCS#7. Primjenom ovog standardiziranog obrasca potpisivanja podaci se programski zatvaraju formirajući »omotnicu« oko sebe. Na taj način omogućeno je elektroničko potpisivanje ne samo podataka u bilo kakvom formatu, već i bilo kakvih elektroničkih zapisa (slika, dokumenata, datoteka).

Elektronički potpis će se izrađivati X.509 v.3 certifikatom koristeći kriptografski algoritam i duljinu potpisnog ključa SHA-1&RSA 2048 bita. Koristit će se FINA RDC certifikati.

STRUKTURA PORUKE

Format zapisa poruke je XML forma.

![](dodatni/416793.jpg)

NAČIN OZNAČAVANJA DUŽINE I TIPA PODATKA U OPISIMA ATRIBUTA I ELEMENATA

Dužina:

|  |  |
| --- | --- |
| nn | maksimalan broj znakova |
| n!n | fiksni broj znakova |
| nn-nn | raspon znakova (minimum-maksimum) |
| nn\*nn | prvi broj nn – maksimalan broj elemenata  drugi broj nn – maksimalni broj znakova u elementu |

Tipovi:

|  |  |
| --- | --- |
| n | znamenka (numerički znak, vodeće nule su dopuštene) |
| d | znamenke s decimalnim znakom uz obavezne dvije decimale (nula se piše kao 0,00) |
| t | znamenke s decimalnim znakom uz obaveznih šest decimala |
| s | znak + ili - |
| b | prazno mjesto |
| c | svaki znak dopušten unutar odabrane znakovne skupine |

PORUKA

Poruka je zapisana u UTF-8 formatu.

Identifikator poruke

Element sadrži atribut »id« koji označava identifikator poruke.

|  |  |  |
| --- | --- | --- |
| Naziv atributa | Opis | Format |
| id | Identifikator poruke, sastoji se od:  VBDI pošiljatelja poruke  + kalendarski datum slanja poruke (GGGGMMDD)  + redni broj poruke  Napomene:  GGGG = godina sa četiri znamenke  MM = mjesec sa dvije znamenke (01=Siječanj,...)  DD = dan u mjesecu sa dvije znamenke (01 do 31)  Redni broj poruke formira se na nivou dana za svakog pošiljatelja i ne smije se ponoviti unutar datuma kreiranja. Redni broj poruke za automatski način rada (MQ ili WS) poprima vrijednosti od 1–899999, a za ručni način rada (Web aplikacija) poprima vrijednosti od 900000-999999. | 7!n8!n6!n |

Unutar elementa poruka postoje dva elementa koja su obvezna. Prvi element je zaglavlje poruke, a drugi je sadržaj poruke.

Zaglavlje poruke

U zaglavlju poruke se nalaze podaci koji su isti za sve tipove poruka.

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| primatelj | VBDI primatelja poruke | Da | 7!n |
| vrijemeKreiranja | Vrijeme kreiranja poruke u formatu  GGGG-MM-DDThh:mm:ssTZD  gdje je:  GGGG = godina s četiri znamenke  MM = mjesec s dvije znamenke (01=Siječanj,...)  DD = dan u mjesecu s dvije znamenke (01 do 31)  hh = sat s dvije znamenke (00 do 23)  mm = minute s dvije znamenke (00 do 59)  ss = sekunde s dvije znamenke (00 do 59)  TZD = oznaka vremenske zone (Z ili +hhmm ili – hhmm)  (Z = UTC) | Da | 24c |
| sifraPoruke | Šifra poruke, prvi znak označava vrstu pošiljatelja:  ‘A’ agencija (FINA)  ‘B’ banka, odnosno financijska institucija  a druga dva znaka su numerici koji označavaju vrstu poruke,  šifra poruke određuje format sadržaja detalja poruke. | Da | 3!c |
| produkcija | Indikator produkcije:  ‘da’ produkcija  ‘ne’ nije produkcija (test) | Da | 2!c |

Sadržaj poruke

U sadržaju poruke nalaze se podaci ovisno o šifri poruke.

VRSTE PORUKA

Poruke A01/B01 – potvrda primitka

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | ID primljene poruke | Da, ako je prepoznat | 7!n8!n6!n |
| primljenaPoruka | Prvih 2048 znakova primljene poruke koje treba kodirati po standardu BASE64 | Ne.  Popuniti samo kada ID poruke nije prepoznat i kad je potpis ispravan. | 4096c |

Poruka A05/B05 – poruka slobodnog formata

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| slobodniTekst | Slobodni tekst | Da | 500c |

Napomena: Koristi se za komunikaciju između Agencije i banaka.

Poruka A11 – nalog za dostavu novčanih sredstava za izvršenje zadnje osnove za plaćanje

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| razinaIzvrsenja | 1 – OIB ovršenika  2 – MB ovršenika  3 – MBG ovršenika  4 – Račun ovršenika | Da | 1!n |
| ovrsenikOIB | OIB ovršenika | Da, za razinu 1 | 11!n |
| ovrsenikMB | Matični broj ovršenika | Da, za razinu 2 | 8!n |
| ovrsenikMBG | MBG ovršenika | Da, za razinu 3 | 13!n |
| ovrsenikRacun | Račun ovršenika ili račun oročene štednje | Da, za razinu 4 | 30c |
| iznos | Iznos za izvršenje osnove | Da | 16d |

Poruka B12 – dostava informacije o novčanim sredstvima za izvršenje zadnje osnove za plaćanje

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | ID poruke A11 na koju se odgovara | Da | 7!n8!n6!n |
| iznos | Iznos iz poruke A11 ili manji, odnosno nula ako ovršenik nema sredstava. | Da | 16d |

Poruka A13 – prestanak zabrane raspolaganja novčanim sredstvima iz poruke A31, A71

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | ID poruke A31, A71 na koju se odgovara – ne šalje se samo onoj banci koja je u cijelosti izvršila iznos iz poruke. | Da | 7!n8!n6!n |

Poruka B15 – obavijest o dodatno pristiglim novčanim sredstvima

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | ID poruke A31, A71 koju banka nije u cijelosti izvršila. | Da | 7!n8!n6!n |

Poruka B16 – obavijest o raspoloživosti novčanih sredstava po isteku ugovora o oročenju u banci u kojoj ovršenik nema otvoren račun

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| ovrsenikOIB | OIB ovršenika | Da, ako MB i MBG nisu popunjeni, osim ako je oznaka rezidentnosti različita od »R« i/ili ako je popunjena oznaka specifičnih namjena 1, 2 ili 3 | 11!n |
| ovrsenikMB | MB ovršenika | Da, ako OIB i MBG nisu popunjeni, osim ako je oznaka rezidentnosti različita od »R« i/ili ako je popunjena oznaka specifičnih namjena 1, 2 ili 3 | 8!n |
| ovrsenikMBG | MBG ovršenika | Da, ako OIB i MB nisu popunjeni, osim ako je oznaka rezidentnosti različita od »R« i/ili ako je popunjena oznaka specifičnih namjena 1, 2 ili 3 | 13!n |
| ovrsenikOrocenaStednja | Račun oročene štednje | Da | 30c |

Poruka B22 – priljev novčanih sredstava na blokirani račun ovršenika

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| ovrsenikOIB | OIB ovršenika | Da, ako MB i MBG nisu popunjeni, osim ako je oznaka rezidentnosti različita od »R“ i/ili ako je popunjena oznaka specifičnih namjena 1, 2 ili 3 | 11!n |
| ovrsenikMB | MB ovršenika | Da, ako OIB i MBG nisu popunjeni, osim ako je oznaka rezidentnosti različita od »R“ i/ili ako je popunjena oznaka specifičnih namjena 1, 2 ili 3 | 8!n |
| ovrsenikMBG | MBG ovršenika | Da, ako OIB i MB nisu popunjeni, osim ako je oznaka rezidentnosti različita od »R“ i/ili ako je popunjena oznaka specifičnih namjena 1, 2 ili 3 | 13!n |
| ovrsenikRacun | Račun ovršenika | Da | 30c |

Poruka A31 – nalozi za izvršenje i zabranu raspolaganja novčanim sredstvima

Poruka A31 formira se na razini ovršenika, a sadrži naloge za izvršenje jedne ili više osnova za plaćanje.

Poruka ima više razina podataka (analogija sa zbrojnim nalogom za prijenos).

Prva razina je razina poruke i u njoj se nalaze zbrojni podaci na razini poruke (vodeći elementi A31).

Druga razina je razina osnove za plaćanje u kojoj se nalaze podaci o ovršeniku (detalji A31 – razina osnove).

Treća razina su nalozi po osnovi za plaćanje (detalji A31 – razina naloga).

Ako je razina izvršenja po računima, a osnova za plaćanje može se izvršiti s jednog ili više računa u tom slučaju dodatno postoji popis računa gdje su navedeni broj i vrsta sredstava na multivalutnom računu s kojima se postupa po nalogu (detalji A31 – podaci o računima).

Vodeći elementi A31

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | ID poruke A31 za koju se ukida zabrana raspolaganja novčanim sredstvima zbog provođenje naloga Agencije. | Ne | 7!n8!n6!n |
| ukupanBrojOsnova | Ukupan broj osnova u poruci | Da | 2!n |
| ukupniIznosNaloga | Kontrolna suma naloga | Da | 16d |
| ukupanBrojNaloga | Ukupan broj naloga u poruci | Da | 6!n |

Detalji A31

Postoje dvije razine detalja A31. Prva razina je osnova, a druga razina su nalozi koji pripadaju osnovi.

Razina osnove

|  |  |  |  |
| --- | --- | --- | --- |
| Naziv atributa | Opis atributa | Obavezno popuniti | Format |
| brojOsnove | Broj osnove | Da | 30c |

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| razinaIzvrsenja | 1 – OIB ovršenika  2 – MB ovršenika  3 – MBG ovršenika  4 – Račun ovršenika ili račun oročene štednje | Da | 1!n |
| ovrsenikOIB | OIB ovršenika | Da, za razinu 1 | 11!n |
| ovrsenikMB | Matični broj ovršenika | Da, za razinu 2 | 8!n |
| ovrsenikMBG | MBG ovršenika | Da, za razinu 3 | 13!n |
| ovrsenikRacuni | Računi ovršenika ili računi oročene štednje | Da, za razinu 4 | složeni element s podacima o računima (\*) |

Podaci o računima

|  |  |  |
| --- | --- | --- |
| Naziv atributa | Opis atributa | Format |
| redniBroj | Redni broj računa | 2n |

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| broj | Broj računa | Da | 30c |
| vrstaSredstava | Šifra vrste sredstava:  ‘1’ sva sredstva  ‘2’ kunska sredstva  ‘3’ devizna sredstava | Da, samo za multivalutni  račun | 1!n |

(\*) Element  je složeni element unutar kojeg može biti jedan ili više računa s naznakom vrste sredstava s kojima se postupa po nalogu ako se radi o multivalutnom računu.

Primjer:

![](dodatni/416794.jpg)

Razina naloga

|  |  |  |
| --- | --- | --- |
| Naziv atributa | Opis atributa | Format |
| redniBroj | Redni broj naloga | 3n |

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| vrstaNaloga | Vrsta naloga:  1. Zapljena novčanih sredstava u određenom iznosu  2. Zabrana ili uskrata raspolaganja novčanim sredstvima u neutvrđenom iznosu  3. Prijenos novčanih sredstava  4. Prijenos novčanih sredstava za naplatu naknade  5. Uskrata raspolaganja novčanim sredstvima  6. Slobodno raspolaganje zaplijenjenim novčanim sredstvima u određenom iznosu  7. Slobodno raspolaganje novčanim sredstvima u neutvrđenom iznosu  8. Slobodno raspolaganje uskraćenim novčanim sredstvima | Da | 1!n |
| ovrhovoditeljOIB | OIB ovrhovoditelja | Ne | 11!n |
| ovrhovoditeljMB | MB ovrhovoditelja | Ne | 8!n |
| ovrhovoditeljMBG | MBG ovrhovoditelja | Ne | 13!n |
| ovrhovoditeljRacun | Račun ovrhovoditelja | Da, za vrstu naloga 3 i 4 | 17!n  ili  2!c2!n17!n |
| ovrhovoditeljNaziv | Naziv/ ime i prezime ovrhovoditelja | Da, za vrstu naloga 3 i 4 | 114c |
| ovrhovoditeljMjesto | Mjesto ovrhovoditelja | Ne | 40c |
| ovrhovoditeljAdresa | Adresa ovrhovoditelja | Ne | 70c |
| iznos | Iznos | Da | 16d |
| oznakaValute | Slovčana oznaka valute | Da | 3!c |
| pnbZaduzenjaModel | Model poziva na broj zaduženja | Da, za vrstu naloga 3 i 4 | 2!n |
| pnbZaduzenja | Poziv na broj zaduženja | Ne | 22c |
| pnbOdobrenjaModel | Model poziva na broj odobrenja | Da, za vrstu naloga 3 i 4 | 2!n |
| pnbOdobrenja | Poziv na broj odobrenja | Ne | 22c |
| sifraPlacanja | Šifra opisa plaćanja | Da, za vrstu naloga 3 i 4 | 2!n |
| opisPlacanja | Opis plaćanja | Da, za vrstu naloga 3 i 4 | 136c |

Napomena:

1. U slučaju pravomoćnosti osnove za plaćanje, u poruci se šalju obvezno tri vrste naloga:

6 – slobodno raspolaganje zaplijenjenim novčanim sredstvima u određenom iznosu

4 – prijenos novčanih sredstava za naplatu naknade

3 – prijenos novčanih sredstava

2. U slučaju primitka osnove za plaćanje koja se treba izvršiti iz sredstava kojima je prethodno zabranjeno ili uskraćeno raspolaganje na temelju mjere osiguranja u neutvrđenom iznosu, u poruci se šalju tri vrste naloga:

7 – slobodno raspolaganje sredstvima u neutvrđenom iznosu

4 – prijenos novčanih sredstava za naplatu naknade

3 – prijenos novčanih sredstava

3. U slučaju primitka osnove za plaćanje po kojoj treba izvršiti prijenos sredstava za ovršenika za kojeg su prethodno po mjeri osiguranja uskraćena sredstva u određenom iznosu, u poruci se šalju tri vrste naloga:

8 – slobodno raspolaganje uskraćenim sredstvima

4 – prijenos novčanih sredstava za naplatu naknade

3 – prijenos sredstava

4. U slučaju primitka osnove za plaćanje po kojoj je potrebno izvršiti zapljenu odnosno prijenos novčanih sredstava, a na teret računa ovršenika je prethodno evidentirana mjera uskrate raspolaganja novčanim sredstvima u neutvrđenom iznosu, Agencija će u poruci A31 dostaviti vrstu naloga 7 te vrstu naloga za prijenos 3 i 4 odnosno zapljenu novčanih sredstava vrsta naloga 1. Nakon provedbe osnove za plaćanje Agencija će dostaviti poruku A31 s vrstom naloga 2. Ako se predmetna osnova za plaćanje ne uspije provesti zbog nedostatka sredstava ovršenika, Agencija će porukom A41 naložiti blokadu ovršenika. Nakon provedbe osnove za plaćanje Agencija će porukom A43 naložiti deblokadu ovršenika te dostaviti poruku A31 s vrstom naloga 2.

U slučaju dostavljanja naloga kojim Agencija nalaže slobodno raspolaganje uskraćenim novčanim sredstvima u neutvrđenom iznosu kao iznos naloga bit će iskazan podatak 0,00 kuna.

Poruka B32 – potvrda izvršenja naloga

Vodeći elementi B32

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | ID poruke A31 na koju se odgovara | Da | 7!n8!n6!n |

Detalji B32

|  |  |  |
| --- | --- | --- |
| Naziv atributa | Opis atributa | Format |
| redniBroj | Redni broj naloga iz poruke A31 | 3n |

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| iznos | Ukupni iznos izvršenja po nalogu | Da | 16d |

Poruka A41 – blokada računa i zabrana raspolaganja oročenim novčanim sredstvima ovršenika

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| razinaBlokade | 1 – OIB ovršenika  2 – MB ovršenika  3 – MBG ovršenika  4 – Račun ovršenika ili račun oročene štednje | Da | 1!n |
| ovrsenikOIB | OIB ovršenika | Da, za razinu 1 | 11!n |
| ovrsenikMB | Matični broj ovršenika | Da, za razinu 2 | 8!n |
| ovrsenikMBG | MBG ovršenika | Da, za razinu 3 | 13!n |
| ovrsenikRacun | Račun ovršenika ili račun oročene štednje | Da, za razinu 4 | 30c |

Poruka A43 – deblokada računa i prestanak zabrane raspolaganja oročenim novčanim sredstvima ovršenika

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| razinaDeblokade | 1 – OIB ovršenika  2 – MB ovršenika  3 – MBG ovršenika  4 – Račun ovršenika ili račun oročene štednje | Da | 1!n |
| ovrsenikOIB | OIB ovršenika | Da, za razinu 1 | 11!n |
| ovrsenikMB | Matični broj ovršenika | Da, za razinu 2 | 8!n |
| ovrsenikMBG | MBG ovršenika | Da, za razinu 3 | 13!n |
| ovrsenikRacun | Račun ovršenika ili račun oročene štednje | Da, za razinu 4 | 30c |

Poruka A51 – zahtjev za poništavanje poruke (A31 ili A71)

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | Identifikator poruke na koju se odnosi poništavanje | Da | 7!n8!n6!n |

Poruka B52 – odgovor na zahtjev za poništavanje poruke

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | Identifikator poruke A51 na koju se odgovara | Da | 7!n8!n6!n |
| status | 1 – uspješno poništena  9 – nije moguće poništiti | Da | 1!n |

Poruka B53 – zahtjev za poništavanje poruke (B32 ili B72)

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | Identifikator poruke na koju se odnosi poništavanje | Da | 7!n8!n6!n |

Poruka A54 – odgovor na zahtjev za poništavanje poruke

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | Identifikator poruke B53 na koju se odgovara | Da | 7!n8!n6!n |
| status | 1 – uspješno poništena  9 – nije moguće poništiti | Da | 1!n |

Poruka A71 – plaćanje u stranoj valuti ili prijenos novčanih sredstava ovršenika u kunama na račun ovrhovoditelja u inozemnoj banci

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | ID poruke A71 za koju se ukida zabrana raspolaganja novčanim sredstvima zbog provođenja naloga Agencije. | Ne | 7!n8!n6!n |
| razinaPlacanja | 1 – OIB ovršenika  2 – MB ovršenika  3 – MBG ovršenika  4 – Račun ovršenika ili račun oročene štednje | Da | 1!n |
| ovrsenikOIB | OIB ovršenika | Da, za razinu 1 | 11!n |
| ovrsenikMB | MB ovršenika | Da, za razinu 2 | 8!n |
| ovrsenikMBG | MBG ovršenika | Da, za razinu 3 | 13!n |
| ovrsenikRacun | Račun ovršenika ili račun oročene štednje | Da, za razinu 4 | 30c |
| iznos | Iznos | Da | 16d |
| oznakaValute | Slovčana oznaka valute kojom se obavlja plaćanje | Da | 3!c |
| pnbZaduzenjaModel | Model poziva na broj zaduženja | Ne | 2!n |
| pnbZaduzenja | Poziv na broj zaduženja | Ne | 24c |
| opisPlacanja | Opis plaćanja | Da | 136c |
| ovrhovoditeljNaziv | Naziv/ime i prezime ovrhovoditelja | Da | 136c |
| ovrhovoditeljUlica | Ulica ovrhovoditelja | Da | 34c |
| ovrhovoditeljGrad | Grad ovrhovoditelja | Da | 34c |
| ovrhovoditeljDrzava | Šifra države ovrhovoditelja | Da | 3!n |
| ovrhovoditeljIBAN | IBAN ovrhovoditelja | Da, ako nije naveden račun ovrhovoditelja | 35c |
| ovrhovoditeljRacun | Račun ovrhovoditelja | Da, ako nije naveden IBAN ovrhovoditelja | 17!n  ili  2!c2!n17!n |
| ovrhovoditeljBanka | Inozemna banka u koju se treba izvršiti plaćanje | Da | 136c |
| SWIFT | SWIFT/BIC | Da | 11!c |

Poruka B72 – odgovor na poruku A71

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | ID poruke A71 na koju se odgovara | Da | 7!n8!n6!n |
| iznos | Iznos iz poruke A71 ili manji | Da | 16d |
| tecajVrijednost | Vrijednost tečaja za valutu iz poruke A71 | Da | 9t |
| tecajBrojJedinica | Broj jedinica | Da | 3n |

Poruke A91/B91 – poruka o greški

Vodeći element A91/B91

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | Identifikator poruke s greškom | Ne | 7!n8!n6!n |

Detalji A91/B91

|  |  |  |
| --- | --- | --- |
| Naziv atributa | Opis atributa | Format |
| redniBroj | Redni broj greške | 3n |

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| sifra | Šifra greške | Da | 4!n |
| opis | Opis greške | Ne | 100c |
| pozicija | Naziv elementa ili atributa na kojem se dogodila greška | Ne | 64c |
| vrijednost | Vrijednost elementa zbog koje se dogodila greška | Ne | 200c |

Poruka A61 – rekapitulacija poruka u Agenciji

Agencija na kraju dana za svaku banku po svakom kanalu razmjene poruka s bankom formira i dostavlja banci porukom A61 rekapitulaciju poruka. Na temelju poslanih rekapitulacija u banku Agencija prima od banke rekapitulacije generirane u banci. U Agenciji se provodi kontrola da li podaci o izvršenoj razmjeni poruka iz rekapitulacije banke odgovaraju podacima iz rekapitulacije Agencije. Isti postupak provodi i banka. U Agenciji se tiska rekapitulacija poruka u formi obrasca. Primjer popunjenog obrasca dan je na kraju ovog Priloga. Ako se kontrolom rekapitulacije utvrde razlike, ovlaštena osoba Agencije kontaktira ovlaštenu osobu banke radi usklađivanja.

Vodeći elementi A61

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| ukupanBrojPorukaA | Ukupan broj poslanih A poruka za koje se očekuje poruka B01 (osim A01) | Da | 6n |
| ukupanBrojPorukaB01 | Ukupni broj primljenih poruka B01 | Da | 6n |
| ukupanBrojPorukaB | Ukupan broj primljenih B poruka za koje se očekuje poruka A01 (osim B01) | Da | 6n |
| ukupanBrojPorukaA01 | Ukupan broj poslanih poruka A01 | Da | 6n |

Detalji rekapitulacije

Razina podataka je vrsta poruke i vrsta naloga unutar poruke, a podaci se iskazuju za sve vrste A i B poruka (osim A01/B01) i svaku vrstu naloga. Ako za pojedinu vrstu poruke odnosno vrstu naloga nije bilo razmjene potrebno je iskazati podatke s iznosom 0.

|  |  |  |
| --- | --- | --- |
| Naziv atributa | Opis atributa | Format |
| redniBroj | Redni broj rekapitulacije | 3n |

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| sifraPoruke | Šifra poruke (Ann, Bnn) | Da | 3!c |
| vrstaNaloga | Vrsta naloga:  1. Zapljena novčanih sredstava u određenom iznosu  2. Zabrana ili uskrata raspolaganja novčanim sredstvima u neutvrđenom iznosu  3. Prijenos novčanih sredstava  4. Prijenos novčanih sredstava za naplatu naknade  5. Uskrata raspolaganja novčanim sredstvima  6. Slobodno raspolaganje zaplijenjenim novčanim sredstvima u određenom iznosu  7. Slobodno raspolaganje novčanim sredstvima u neutvrđenom iznosu  8. Slobodno raspolaganje uskraćenim novčanim sredstvima | Da, za vrstu poruke A31 i B32 | 1!n |
| brojPoruka | Ukupan broj poruka/naloga za upisanu šifru poruke/vrstu naloga | Da | 6n |
| iznosPoruka | Ukupan iznos poruka/naloga za upisanu šifru poruke/vrstu naloga | Da, za šifru poruke A11, B12, A31, B32, A71, B72 | 16d |

Poruka B61 – rekapitulacija poruka u banci

Vodeći elementi B61

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | Identifikator poruke A61 na koji se odgovara | Da | 7!n8!n6!n |
| ukupanBrojPorukaA | Ukupan broj primljenih A poruka za koje se očekuje poruka B01 (sve osim A01) | Da | 6n |
| ukupanBrojPorukaB01 | Ukupni broj poslanih poruka B01 | Da | 6n |
| ukupanBrojPorukaB | Ukupan broj poslanih B poruka za koje se očekuje poruka A01 (sve osim B01) | Da | 6n |
| ukupanBrojPorukaA01 | Ukupan broj primljenih poruka A01 | Da | 6n |

Detalji rekapitulacije

Razina podataka je vrsta poruke i vrsta naloga unutar poruke, a podaci se iskazuju za sve vrste A i B poruka (osim A01/B01) i svaku vrstu naloga. Ako za pojedinu vrstu poruke odnosno vrstu naloga nije bilo razmjene potrebno je iskazati podatke s iznosom 0.

|  |  |  |
| --- | --- | --- |
| Naziv atributa | Opis atributa | Format |
| redniBroj | Redni broj rekapitulacije | 3n |

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| sifraPoruke | Šifra poruke (Ann, Bnn) | Da | 3!c |
| vrstaNaloga | Vrsta naloga:  1. Zapljena novčanih sredstava u određenom iznosu  2. Zabrana ili uskrata raspolaganja novčanim sredstvima u neutvrđenom iznosu  3. Prijenos novčanih sredstava  4. Prijenos novčanih sredstava za naplatu naknade  5. Uskrata raspolaganja novčanim sredstvima  6. Slobodno raspolaganje zaplijenjenim novčanim sredstvima u određenom iznosu  7. Slobodno raspolaganje novčanim sredstvima u neutvrđenom iznosu  8. Slobodno raspolaganje uskraćenim novčanim sredstvima | Da, za vrstu poruke A31 i B32 | 1!n |
| brojPoruka | Ukupan broj poruka/naloga za upisanu šifru poruke/vrstu naloga | Da | 6n |
| iznosPoruka | Ukupan iznos poruka/naloga za upisanu šifru poruke/vrstu naloga | Da, za šifru poruke A11, B12, A31, B32, A71, B72 | 16d |

Poruka B80 – zahtjev za dostavu podataka o insolventnosti

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| razinaZahtjeva | 1 – OIB ovršenika  2 – Račun ovršenika (samo za račune koji u JRR imaju oznaku specifičnih poslovnih namjena) | Da | 1!n |
| ovrsenikOIB | OIB ovršenika | Da, za razinu 1 | 11!n |
| ovrsenikRacun | Račun ovršenika | Da, za razinu 2 | 30c |

Poruka A81 – podaci o insolventnosti ovršenika

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | Identifikator poruke B80 na koju se odgovara | Da | 7!n8!n6!n |
| iznosBlokade | Ukupni iznos nepodmirenih obveza | Da | 16d |
| brojDanaNeprekidneBlokade | Broj dana neprekidno evidentiranih nepodmirenih obveza | Da | 6n |
| brojDanaBlokade6Mj | Broj dana u kojima su evidentirane nepodmirene osnove u proteklih šest mjeseci | Da | 3n |
| privremenaMjera | 1. Privremena mjera u neutvrđenom iznosu  2. Privremena mjera u utvrđenom iznosu  3. Nema privremene mjere | Da | 1!n |
| iznosPrivremenaMjera | Iznos privremene mjere | Da, ako je privremenaMjera = 2 | 16d |
| prethodnaMjeraStatus | Prethodna mjera u neutvrđenom iznosu  1-Da  2-Ne | Da | 1!n |

Poruka B82 – zahtjev za dostavu podataka o insolventnosti grupe ovršenika

Vodeći elementi B82

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| ukupanBrojZahtjeva | Ukupan broj zahtjeva u poruci | Da | 3n |

Detalji B82

|  |  |  |
| --- | --- | --- |
| Naziv atributa | Opis atributa | Format |
| redniBroj | Redni broj zahtjeva | 3n |

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| razinaZahtjeva | 1 – OIB ovršenika  2 – Račun ovršenika (samo za račune koji u JRR imaju oznaku specifičnih poslovnih namjena) | Da | 1!n |
| ovrsenikOIB | OIB ovršenika | Da, za razinu 1 | 11!n |
| ovrsenikRacun | Račun ovršenika | Da, za razinu 2 | 30c |

Poruka A83 – podaci o insolventnosti grupe ovršenika

Vodeći elementi A83

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | Identifikator poruke B82 na koju se odgovara | Da | 7!n8!n6!n |

Detalji A83

|  |  |  |
| --- | --- | --- |
| Naziv atributa | Opis atributa | Format |
| redniBroj | Redni broj zahtjeva iz poruke B82 | 3n |

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| iznosBlokade | Ukupni iznos nepodmirenih obveza | Da | 16d |
| brojDanaNeprekidneBlokade | Broj dana neprekidno evidentiranih nepodmirenih obveza | Da | 6n |
| brojDanaBlokade6Mj | Broj dana u kojima su evidentirane nepodmirene osnove u proteklih šest mjeseci | Da | 3n |
| privremenaMjera | 1. Privremena mjera u neutvrđenom iznosu  2. Privremena mjera u utvrđenom iznosu  3. Nema privremene mjere | Da | 1!n |
| iznosPrivremenaMjera | Iznos privremene mjere | Da, ako je privremenaMjera = 2 | 16d |
| prethodnaMjeraStatus | Prethodna mjera u neutvrđenom iznosu  1-Da  2-Ne | Da | 1!n |

Poruka A06 – Nalog za otvaranje posebnog računa ovršenika, dopunu i promjenu podataka te zatvaranje posebnog računa ovršenika

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| ovrsenikOIB | OIB ovršenika koji traži otvaranje posebnog računa sukladno Pravilniku o postupanju s primanjima i naknadama izuzetim od ovrhe | Da | 11!n |
| sifraNaloga | 1. nalog za otvaranje posebnog računa  2. nalog za zatvaranje posebnog računa  3. nalog za dodavanje primanja  4. nalog za ukidanje primanja | Da | 1!n |
| sifraUplate | Oznaka vrste primanja ovršenika  1- primanja i naknade po čl. 91. OZ  2- primanja i naknade po čl. 92. OZ  3 – novčana sredstva izuzeta od ovrhe po posebnim zakonima  4-primanja i naknade po čl. 91. OZ iz inozemstva  5-primanja i naknade po čl. 92. OZ iz inozemstva | Da, ako je sifraNaloga=1, 3, 4 | 1!n |
| sifraVrstePrimanja | Šifra vrste primanja iz Obavijesti o primanjima/naknadama iz čl. 91. OZ:  1. primanja po osnovi zakonskog uzdržavanja, naknade štete nastale zbog narušenja zdravlja ili smanjena, odnosno gubitka radne sposobnosti i naknade štete za izgubljeno uzdržavanje zbog smrti davatelja uzdržavanja;  2. primanja po osnovi naknade zbog tjelesnog oštećenja prema propisima o invalidskom osiguranju;  3. primanja po osnovi socijalne skrbi;  4. primanja po osnovi privremene nezaposlenosti;  5. primanja po osnovi dječjega doplatka;  6. primanja po osnovi stipendije i pomoći učenicima i studentima;  7. naknade za rad osuđenika, osim za tražbine po osnovi zakonskog uzdržavanja, te za tražbine naknade štete prouzročene kaznenim djelom osuđenika,  8.primanja po osnovi odličja i priznanja | Da, ako je sifraNaloga=1, 3,4 i ako je sifraUplate=1 | 1!n |
| valutaPrimanja | Šifra valute primanja (slovčana oznaka) | Da, ako je sifraNaloga 1,3,4 i šifra uplate 4 i 5 | 3!c |
| uplatiteljOIB | OIB uplatitelja primanja i/ili naknade sukladno Pravilniku o postupanju s primanjima i naknadama izuzetim od ovrhe | Da, ako je sifraNaloga = 1,3,4 i šifraUplate = 1,2 ili 3 | 11!n |
| ovrsenikRacun | Redovni račun ovršenika | Da, osim za šifruNaloga 2 | 17!n  ili  2!c2!n17!n |
| napomena | Slobodni tekst | Ne | 250c |

Poruka B06 – obavijest o posebnom računu ovršenika

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | ID poruke A06 na koju se odgovara | Da | 7!n8!n6!n |
| ovrsenikRacun | Poseban račun ovršenika | Da | 17!n  ili  2!c2!n17!n |
| racunValuta | Valuta posebnog računa (slovčana oznaka valute odnosno oznaka »MVR“ za multivalutni račun). | DA | 3!c |

Poruka B07– obavijest o uplati sredstava izuzetih od ovrhe na redovan račun

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| ovrsenikOIB | OIB ovršenika | Da | 11!n |
| ovrsenikRacun | Broj računa koji nije izuzet od ovrhe na koji je izvršena uplata sredstava izuzetih od ovrhe | Da | 17!n  ili  2!c2!n17!n |
| uplataDatum | Datum uplate na račun (GGGGMMDD) | Da | 8!n |
| oznakaValute | Šifra valute uplate (slovčana oznaka) | Da | 3!c |
| vrstaUplate | Oznaka vrste primanja ovršenika  1 – primanja i naknade po čl. 91. OZ  2 – novčana sredstva izuzeta od ovrhe po posebnim zakonima (rodiljne naknade)  3 – uplata iz inozemstva | Da | 1!n |
| uplatiteljOIB | OIB uplatitelja | Da, za vrste uplate 1 i 2 | 11!n |
| nalogodavateljNaziv | Naziv nalogodavatelja | Da, za vrstu uplate 3 | 140c |
| napomena | Slobodni tekst | Ne | 300c |

Poruka A07 – odgovor Agencije na poruku banke B07 s nalogom za postupanje

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | ID poruke B07 na koju se odgovara | Da | 7!n8!n6!n |
| ovrsenikRacun | Broj računa koji nije izuzet od ovrhe na koji je izvršena uplata sredstava izuzetih od ovrhe | Da | 17!n  ili  2!c2!n17!n |
| vrstaNaloga | 1-prenesi cijeli iznos na poseban račun za zaštićena primanja (iznos uplate za koju je poslana B07)  2-prenesi određeni iznos na poseban računa za zaštićena primanja  3-ne prenosi na račun za zaštićena primanja | Da | 1!n |
| uplataIznos | Iznos zaštićenih primanja iz inozemstva | Da, samo za vrstuNaloga 2 | 16d |
| oznakaValute | Šifra valute uplate (slovčana oznaka) iz poruke B07 | Da, za vrstu naloga 1 i 2 | 3!c |
| napomena | Slobodni tekst | Ne | 300c |

Poruka B08 – potvrda izvršenja naloga iz poruke A07

|  |  |  |  |
| --- | --- | --- | --- |
| Naziv elementa | Opis elementa | Obavezno popuniti | Format |
| idPoruke | ID poruke A07 na koju se odgovara | Da | 7!n8!n6!n |
| iznos | Iznos izvršenja po nalogu | Da | 16d |

ŠIFRE GREŠAKA

|  |  |
| --- | --- |
| Šifra greške | Opis greške |
| 0000-0099 greške na razini poruke | |
| 0001 | Veličina primljene poruka veća od dozvoljene. |
| 0002 | Primljena poruka nije u skladu sa XML shemom. |
| 0003 | Identifikator poruke nije dobar. |
| 0004 | Primljena poruka nije u skladu s formatom poruke |
| 0005 | Nepoznata greška |
| 0006 | Banka ili Agencija nije spremna za prihvat novih poruka, potrebno je provođenje posebne procedure |
|  | |
| 0100-0199 greške na razini zaglavlja | |
| 0101 | Primatelj poruke nije ispravan. |
| 0102 | Vrijeme kreiranja nije ispravno. |
| 0103 | Šifra poruke nije ispravna. |
| 0104 | Indikator produkcije nije ispravan. |
|  |  |
| 0200-0899 greške na razini detalja poruke | |
| 0201 | Sadržaj poruke ne odgovara šifri poruke u zaglavlju. |
| 0202 | OIB ne postoji u registru. |
| 0203 | MB ne postoji u registru. |
| 0204 | MBG ne postoji u registru. |
| 0205 | Račun ne postoji u registru. |
| 0206 | OIB i MBG ne pripadaju istom subjektu. |
| 0207 | OIB i račun ovršenika ne pripadaju istom subjektu. |
| 0208 | Iznos nema ispravan format. |
| 0209 | Traženi iznos mora biti veći od nula. |
| 0210 | Znakovno polje ne može biti popunjeno sa SPACE znakom. |
| 0211 | Broj naloga mora biti veći od nula. |
| 0212 | Redni broj naloga mora biti veći od nula. |
| 0213 | Redni broj naloga ne smije se ponavljati u poruci. |
| 0214 | Redni broj naloga mora biti u slijedu u poruci. |
| 0215 | Vrsta naloga nije ispravna. |
| 0216 | Iznos naloga mora biti veći od nula. |
| 0217 | Model poziva na broj nije ispravan. |
| 0218 | Podatak poziva na broj nije ispravan. |
| 0219 | Šifra opisa plaćanja nije ispravna. |
| 0220 | Oznaka valute nije ispravna. |
| 0221 | IBAN nije ispravan. |
| 0222 | SWIFT/BIC nije ispravan. |
| 0223 | Šifra države nije ispravna. |
| 0224 | Tečaj mora biti veći od nula. |
| 0225 | Broj naloga nije ispravan. |
| 0226 | Redni broj naloga u poruci odgovora ne postoji. |
| 0227 | Naplaćeni iznos u poruci odgovora veći od traženog. |
| 0228 | Veza na poruku nije ispravna. |
| 0229 | Podaci u poruci i podaci iz vezane poruke nisu isti. |
| 0230 | IBAN ne odgovara zemlji banke. |
| 0231 | IBAN ne odgovara banci. |
| 0232 | Naziv banke ne odgovara SWIFT adresi. |
| 0233 | Izvršenje naloga nije u skladu s rednim brojevima izvršenja. |
| 0234 | OIB i MB ne pripadaju istom subjektu. |
| 0235 | Iznos za koji se nalaže slobodno raspolaganje veći je od iznosa zaplijenjenih odnosno uskraćenih sredstava. |
| 0236 | Odgovor na poruku već primljen. |
| 0237 | Obavijest o priljevu poslana za neblokirani račun. |
| 0238 | Obavijest o raspoloživosti novčanih sredstava po isteku ugovora o oročenju poslana za neblokirani račun oročenih novčanih sredstava |
| 0239 | Za ovršenika iz poruke A31 ili A71 već postoji zabrana raspolaganja novčanim sredstvima iz prethodne poruke A31 ili A71 |
| 0240 | MB i račun ovršenika ne pripadaju istom subjektu |
| 0241 | MBG i račun ovršenika ne pripadaju istom subjektu |
| 0242 | Račun ovršenika iz poruke B80 nema oznaku specifičnih poslovnih namjena |
| 0243 | Pogrešna šifra naloga, isplate ili vrste primanja izuzetih od ovrhe |
| 0244 | Nije moguće izvršenje u valuti iz poruke A71 |
| 0245 | Nije moguće izdati podatke o insolventnosti zbog nekonzistentnosti podataka u JRR za OIB iz B80, B82 |
| 0246 | Blokada / deblokada već izvršena |
| 0247 | Promjena posebnog računa nije dozvoljena |
|  | |
| 0900-0999 greške na razini potpisa | |
| 0901 | Potpis primljene poruke nije ispravan. |
| 0902 | Certifikatu izrade potpisa istekao rok. |
| 0903 | Certifikat izrade potpisa još ne vrijedi. |
| 0904 | Certifikat izrade potpisa ne pripada traženom CA certifikatu. |
| 0905 | Certifikat izrade potpisa opozvan. |
| 0906 | Certifikat izrade potpisa nije registriran u sustavu. |

Primjer Poruke A31

![](dodatni/416795.jpg)

PRIMJER POPUNJENOG OBRASCA REKAPITULACIJE PORUKA

![](dodatni/416796.jpg)

Članak 2.

Prilog 2. mijenja se i glasi:

PRILOG 2.

TERMINSKI PLAN RAZMJENE PORUKA IZMEĐU AGENCIJE I BANKE

Razmjena poruka između Agencije i banke obavlja se svaki radni dan u tjednu od ponedjeljka do petka u sljedećim terminima:

(1) Elektronički potpisane poruke A31, A71

Agencija šalje radnim danom do 14:30 sati.

(2) Elektronički potpisana poruka B15

Banka šalje radnim danom do 14.00 sati.

(3) Elektronički potpisana poruka B22

Banka šalje radnim danom do 14:00 sati.

(4) Elektronički potpisana poruka B32

Banka šalje u roku 60 minuta od primitka poruke A31.

(5) Elektronički potpisana poruka B72

Banka šalje u roku 60 minuta od primitka poruke A71.

(6) Elektronički potpisane poruke A41

Agencija šalje radnim danom do 16:00 sati.

(7) Elektronički potpisana poruka A13 i A43

Agencija šalje radnim danom do 16:00 sati.

(8) Elektronički potpisana poruka B16

Banka šalje do 12:00 sati na dan dospijeća kamata odnosno isteka ugovora o oročenju ili prvi radni dan nakon toga ako kamate dospijevaju ili ugovor ističe na blagdan ili neradni dan.

(9) Elektronički potpisana poruka A51

Agencija šalje radnim danom do 15:00 sati i to odmah po utvrđivanju pogreške u poslanoj poruci A31 odnosno A71 za koju nije od banke zaprimila poruku B32 odnosno B72.

(10) Elektronički potpisana poruka B52

Banka šalje u roku 30 minuta od primitka poruke A51.

(11) Elektronički potpisana poruka B53

Banka šalje radnim danom do 15:30 sati.

(12) Elektronički potpisana poruka A54

Agencija šalje u roku 30 minuta od primitka poruke B53.

(13) Elektronički potpisana poruka A11

Agencija šalje radnim danom do 13:30 sati.

(14) Elektronički potpisana poruka B12

Banka šalje radnim danom do 14:00 sati.

(15) Elektronički potpisana poruka B80

Banka šalje radnim danom do 15:00 sati.

(16) Elektronički potpisana poruka A81

Agencija šalje radnim danom do 16:00 sati.

(17) Elektronički potpisana poruka A05

Agencija šalje radnim danim danom do 15:00 sati.

(18) Elektronički potpisana poruka B05

Banka šalje radnim danom do 16:00 sati.

(19) Elektronički potpisana poruka A06, A07

Agencija šalje radnim danom do 16:00 sati. Poruku A07 Agencija dostavlja najkasnije sljedeći radni dan od primitka poruke B07.

(20) Elektronički potpisana poruka B06, B07 i B08

Banka šalje radnim danom do 16:00 sati. Poruku B06 banka dostavlja najkasnije sljedeći radni dan od primitka poruke A06.

(21) Elektronički potpisana poruka B82

Banka šalje radnim danom do 15:00 sati.

(22) Elektronički potpisana poruka A83

Agencija šalje sljedeći radni dan od primitka poruke B82.

Članak 3.

Ovaj Pravilnik stupa na snagu danom objave u »Narodnim novinama«, osim članka 1. ovoga Pravilnika u dijelu koji uređuje poruke A06, A07, B06, B07 i B08 i članka 2. ovoga Pravilnika u dijelu koji uređuje razmjenu poruka A06, A07, B06, B07 i B08, koji stupaju na snagu 1. listopada 2011. te članka 1. ovoga Pravilnika u dijelu koji uređuje poruku A31, razina naloga, naziv elementa: »ovrhovoditeljRacun«, poruke B82 i A83 i članka 2. ovoga Pravilnika u dijelu koji uređuje razmjenu poruka B82 i A83, koji stupaju na snagu 1. siječnja 2012.

Klasa: 011-01/11-01/89

Urbroj: 513-11/11-1

Zagreb, 25. kolovoza 2011.

Ministrica financija
mr. sc. Martina Dalić, v. r.

Pravilnik, NN 99/2011-2042
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)